OpenLLM-France/wikimedia huggingface dataset:
# Gnomoniàcies

Els Gnomoniaceae són una família de fongs dins l'ordre Diaporthales. Aquesta família va ser descrita primer pel botànic alemany Heinrich Georg Winter el 1886.

## Gèneres

* Anisogramma
* Anisomyces
* Apiognomonia
* Bagcheea
* Clypeoporthe
* Cryptodiaporthe
* Cryptosporella
* Diplacella
* Ditopella
* Ditopellopsis
* Gnomonia
* Gnomoniella
* Lambro
* Linospora
* Mamiania
* Mamianiella
* Ophiognomonia
* Ophiovalsa
* Phragmoporthe
* Phylloporthe
* Plagiostoma
* Pleuroceras
* Skottsbergiella
* Stegophora
* Uleoporthe
* Valseutypella
* Xenotypa

## Referències

* ↑ Lumbsch TH, Huhndorf SM. «Outline of Ascomycota – 2007». Myconet. The Field Museum, Department of Botany, Chicago, USA, 13, desembre 2007, pàg. 1–58. Arxivat de l'original el 2009-03-18 [Consulta: 23 març 2012]. Arxivat 2009-03-18 a Wayback Machine.
# 6-fosfoglucanat-lactona

La 6-fosfoglucanat-lactona és un compost intermedi en la via de la pentosa fosfat.
Es produeix a partir de la glucosa-6-fosfat per la glucosa-6-fosfat deshidrogenasa.

## Vegeu també

* Lactona
# Al-Sahul

Al-Sahul és una ciutat del Iemen a la carretera entre Ibb i al-Makhadir prop de les ruïnes de Zafar al-Ashraf que en un temps foren capital dels himiarites. Produïa uns llençols de gran fama amb els quals es diu que fou embolicat el Profeta al morir.

## Referències

* ↑ Enciclopèdia de l'Islam, VIII, 880
# Michio Ashikaga

Michio Ashikaga (Prefectura d'Akita, Japó, 22 de maig de 1950), és un exfutbolista japonès.

## Selecció japonesa

Michio Ashikaga va disputar set partits amb la selecció japonesa.

## Enllaços externs

* National Football Teams
* Japan National Football Team Database
# Tanya Tate

Tanya Tate (n. 31 de març de 1979) és una actriu pornogràfica, directora i model eròtica britànica nascuda a Liverpool. Es va iniciar en la indústria per a adults britànica en 2009, a l'edat de 30 anys, i en l'actualitat comparteix el seu temps entre Londres i Los Angeles. Tate també escriu, de forma regular, una columna en una revista per adults britànica anomenada Ravers DVD.
Tate es va convertir en notícia de portada a Irlanda l'any 2010, després de descobrir-se que un dels seus amants aficionats, que van participar en una de les filmacions de la seva sèrie de televisió: Tanya Tate’s Sex Tour of Ireland, era un jugador de l'Associació Atlètica Gaèlica anomenat Greg Jacobs. Tate va travessar el país en una auto caravana trobant-se amb ciutadans irlandesos, entre ells diversos vilatans i filmant pornografia tant softcore com hardcore.

## Premis

* 2010 SHAFTA Award – MILF Of The Year
* 2010 SHAFTA Award – Best Sex Scene
* 2010 Nightmoves Award – Best MILF Performer Editor's Choice
* 2010 O.K.A.P Award – Best Reality Scene
* 2011 AVN Award nominee – MILF and Cougar Performer of the Year
* 2011 XBIZ Award nominee – MILF Performer of the Year
# Coca de quarto

La coca de quarto és un pa de pessic típic de Mallorca que es caracteritza per la manca de llevat a la seva composició. Una altra característica que la fa diferent a la resta de coques és la proporció de farina i sucre que conté, perquè porta més sucre que farina. Es coneixen moltes proporcions i diferents receptes per fer-la. De fet molta gent la fa amb fècula de patata en lloc de farina. És ideal amb gelat a l'estiu i amb xocolata a l'hivern.
Un quarto és una peça de pastisseria feta de la mateixa pasta que la coca. A Palma s'hi fan quartos embetumats, farcits de vermell d'ou i coberts de merenga.

## Referències

* ↑ «Quarto». A: Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 116. ISBN 84-8661702-2.

## Enllaços externs

* Recepta de coca de quarto
# Sternarchogiton zuanoni

Sternarchogiton zuanoni és una espècie de peix pertanyent a la família dels apteronòtids.

## Descripció

* Pot arribar a fer 17,8 cm de llargària màxima.
* 129-153 radis a l'aleta anal.

## Hàbitat

És un peix d'aigua dolça, demersal i de clima tropical (3°S-4°S, 52°W-53°W).

## Distribució geogràfica

Es troba a Sud-amèrica: el riu Xingu (conca oriental del riu Amazones).

## Observacions

És inofensiu per als humans.

## Referències

* ↑ uBio (anglès)
* ↑ De Santana, C. D. & Vari, R. P., 2010. New Rheophilic Species of Electric Knifefish from the Rapids and Waterfalls of the Lower Rio Xingu, Brazil (Gymnotiformes: Apteronotidae). Copeia, 2010 (1): 160-164.
* 1 2 3 4 FishBase (anglès)
* 1 2 De Santana, C. D. & Vari, R. P., 2010.

## Enllaços externs

* AQUATAB
* Encyclopedia of Life (anglès)
# George Herbert

George Herbert (Montgomery, Powys, Gal·les, 3 d'abril de 1593 - Bemerton, Wiltshire, Anglaterra, 1 de març de 1633) fou un prevere anglicà gal·lès, poeta en anglès. És venerat com a sant per l'anglicanisme i el luteranisme.

## Biografia

Nascut a Gal·les al si d'una família rica, va rebre una bona educació en un ambient interessat per les arts, que el portarien a ocupar càrrecs a la Universitat de Cambridge i el Parlament del Regne Unit. Estudià al Trinity College de Cambridge, on va excel·lir en la llengua i la música. Volia fer-se prevere, però va cridar l'atenció del rei Jaume I d'Anglaterra que el portà a Londres, on estigué al Parlament durant dos anys.
En morir el rei, Herbert s'ordenà ministre de l'Església d'Anglaterra en 1630. Passà la resta de la seva vida com a rector de la parròquia de Fugglestone St Peter i Bemerton St Andrew, prop de Salisbury. Se n'ocupà molt dels fidels, ajudant-los en les seves necessitats materials i espirituals. Encara en vida seva, Henry Vaughan el qualificà de "gloriosíssim sant i profeta".
Va escriure poemes religiosos, caracteritzats per la precisió del llenguatge, la varietat mètrica i un ús enginyós de les figures i conceptes, en la línia dels poetes metafísics anglesos del moment. En una carta a Nicholas Ferrar, ell mateix diu que els seus escrits són "pintura dels conflictes espirituals entre Déu i la seva ànima abans que hagués subjectat la meva voluntat a Jesús, el meu amo". Alguns d'aquests poemes es transformaren en himne utilitzats encara avui a la litúrgia: "King of Glory, King of Peace" (o Praise), "Let all the world in every corner sing" (Antiphon) o "Teach me, my God and King" (The Elixir).

## Notes

* ↑ Henry Vaughan. Mount of Olives, 1652

## Enllaços externs

* El poema Amor de Georges Herbert
# 401 aC

El 401 aC va ser un any del calendari romà prejulià. Era l'any 353 de la fundació de Roma (Ab urbe condita).

## Esdeveniments

* Marc Acuci és elegit tribú del poble per cooptació en violació de la llei Trebonia de tribunis.
* Van ser elegits tribuns amb potestat consular: Luci Valeri Potit, Marc Furi Camil, Mamerc Emili Mamercí, Gneu Corneli Cos, Cesó Fabi Ambust i Luci Juli Jul.
* Batalla de Cunaxa, entre Cir el Jove i el seu germà gran Arsaces, que havia usurpat el tron de Pèrsia amb el nom d'Artaxerxes II l'any 404 aC. Cir el Jove va morir.

## Referències

* ↑ Titus Livi. Ab Urbe Condita V, 10
* ↑ Titus Livi. Ab Urbe Condita IV, 53, 61
* ↑ Plutarc. Vides paral·leles: Artaxerxes, XXV, 2
# Albert Batteux

Albert Batteux (2 de juliol de 1919 - 28 de febrer de 2003) fou un futbolista i entrenador de futbol francès.

## Selecció de França

Va formar part de l'equip francès a la Copa del Món de 1958 com a entrenador.

## Referències

* ↑ Profile Arxivat 2006-12-09 a Wayback Machine. a FFF
# Miguel Juan Llambrich

Miguel Juan Llambrich (Benidorm, la Marina Baixa, 18 de gener de 1996), més conegut com a Miguelón, és un futbolista professional valencià que juga com a defensa.

## Carrera de club

Miguelón va formar-se al planter del Vila-real CF des del 2006, després d'haver passat pel Benidorm CF i l'Alacant CF. Va debutar com a sènior amb el Vila-real CF C el 22 d'agost de 2015, com a titular en un empat 1–1 a fora contra la UD Alzira.
El 28 de novembre de 2015, Miguelón va jugar els 90 minuts sencers amb el Vila-real CF B en una victòria per 3–2 a casa contra el CE Eldenc, després que tant Felipe Alfonso com Edgar Ié no poguessin jugar per lesió. El 3 de desembre va debutar amb el primer equip, com a titular, en una derrota per 2–3 a fora contra la SD Huesca a la Copa del Rei.
Miguelón fou promogut definitivament al primer equip el 2 d'agost de 2018. L'11 de juliol de 2019, després que hagués jugat escadusserament, fou cedit a la SD Huesca per un any.
El 25 d'agost de 2020, després d'haver assolit la promoció amb la SD Huesca, Miguelón fou cedit al RCD Espanyol, baixat a segona divisió, per un any. Després d'ascendir a primera amb l'Espanyol, hi va signar contracte permanent el 2 de juny de 2021.
L'11 de juliol de 2022, Miguelón fou cedit al Reial Oviedo de segona divisió, per una temporada, sense opció de compra.

## Referències

* ↑ «El incansable Miguelón Llambrich» (en castellà). Roda's official website, 20-12-2012. Arxivat de l'original el 8 de desembre 2015. [Consulta: 4 desembre 2015].
* ↑ «El nou Alzira causa una bona impressió davant el Villarreal C (1–1) en el debut lliguer». Ribera Express, 23-08-2015. Arxivat de l'original el 18 d'octubre 2020. [Consulta: 4 desembre 2015].
* ↑ «El Eldense pone en aprietos a un Villarreal en racha» (en castellà). Las Provincias, 29-11-2015. [Consulta: 4 desembre 2015].
* ↑ «El Huesca renace a costa del Villarreal» (en castellà). Marca, 03-12-2015. [Consulta: 4 desembre 2015].
* ↑ «Miguelón se queda en el primer equipo y ya es uno más» (en castellà). Diari AS, 02-08-2018. [Consulta: 13 juliol 2019].
* ↑ «Miguel Llambrich, cedido a la SD Huesca» (en castellà). Vila-real CF, 11-07-2019. [Consulta: 13 juliol 2019].
* ↑ «Miguelón, nuevo jugador del Espanyol» (en castellà). RCD Espanyol, 25-08-2020. [Consulta: 25 agost 2020].
* ↑ «RCD Espanyol acquires federative rights for Dimata, Vadillo and Miguelón». RCD Espanyol, 02-06-2021. [Consulta: 31 juliol 2021].
* ↑ «Miguelón Signs for Real Oviedo». Real Oviedo, 11-07-2022. [Consulta: 12 juliol 2022].
* ↑ «L'Espanyol anuncia la sortida de Miguelón». 324.cat, 11-07-2022 [Consulta: 16 juliol 2022].

## Enllaços externs

* Fitxa al Vila-real (castellà)
* Miguelón a BDFutbol
* Miguelón, Fitxa a Soccerway
# Síndrome d'Ivemark

La síndrome d'Ivemark, també coneguda com a Isomerisme Auricular Dret o Asplènia amb anomalies cardiovasculars, és un exemple d'heterotàxia. Aquestes malformacions congènites es caracteritzen per defectes cardíacs i esplènics i òrgans parells, com els pulmons i els ronyons.
L'isomerisme atrial dret rep el seu nom del seu descobridor, el patòleg suec Björn Ivemark.

## Presentació

En l'isomerisme auricular dret, les dues aurícules del cor són aurícules morfològicament dretes, cosa que provoca anormalitats en el sistema venós pulmonar. A més a més, els individus amb isomerisme auricular dret presenten asplènia, malrotació de l'intestí prim i dos pulmons morfològicament drets. En comparació, els individus amb isomerisme auricular esquerre tenen dues aurícules morfològicament esquerres, polisplènia (més d'una melsa), malrotació intestinal i dos pulmons morfològicament esquerres.
La major part del casos de la Síndrome d'Ivemark presenten les característiques clíniques del defecte cardíac congènit (que pot incloure símptomes de cianosi, manca d'aire, letargia o alimentació insuficient) en el moment de néixer o al cap de pocs dies o setmanes.

## Causes

Es desconeix la causa de l'heterotàxia.
La Ivemark Syndrome Association, que es troba a Dorset (Anglaterra) és una de les organitzacions que es dediquen a l'ajuda als afectats i al finançament de la recerca.
# Charles Graves

Charles Graves (1812-1899) va ser un bisbe anglicà i notable matemàtic irlandès.

## Vida i Obra

Sis anys més jove que el seu germà John Thomas Graves, també va estudiar al Trinity College a Dublín. El seu professor de matemàtiques va ser James MacCullagh i es va graduar el 1835 en l'especialitat de matemàtiques i física matemàtica. El 1843 va ser nomenat professor de matemàtiques del Trinity, substituint MacCullagh que havia passat a ser catedràtic de física. El 1860 abandona la docència per dedicar-se a la vida religiosa essent nomenat degà de la Capella Reial del Castell de Dublín. El 1866 va ser nomenat bisbe de Limerick, càrrec que mantindrà fins a la seva mort.
Com a matemàtic, el seu interès va centrar-se en la geometria i va publicar diversos articles sobre les propietats dels cons, a més de diverses teories relacionades amb els triplets en àlgebra.
També és conegut perquè, influenciat pel seu mestre MacCullagh, ve dedicar-se a buscar i desxifrar escriptures ogàmiques per tota Irlanda. També va tenir una participació important en la comissió que va redactar les compilacions de dret gaèlic (Brehon Laws).

## Referències

* ↑ Corfield, 2011, p. 45.
* ↑ Keenan, 2006, p. 320.
* ↑ McConnell, p. 87.
* ↑ Corfield, 2011, p. 45-46.
* ↑ Keenan, 2006, p. 325.

## Bibliografia

* Corfield, Justin. «The Ogham Celtic script is derived from the Norse Rune script». A: Steven L. Danver (ed.). Popular Controversies in World History (en anglès). Volume 2. ABC-CLIO, 2011, p. 43-62. ISBN 978-1-59884-077-3.
* Keenan, Desmond. Post-Famine Ireland: Social Structure: Ireland as it really was (en anglès). Xlibris Co., 2006. ISBN 978-1-4257-1602-8.
* McConnell, A.J. «The Dublin Mathematical School in the First Half of the Nineteenth Century» (en anglès). Proceedings of the Royal Irish Academy. Section A, Vol. 50, 1944-45, pàg. 75-88. ISSN: 0035-8975.

## Enllaços externs

* O'Connor, John J.; Robertson, Edmund F. «Charles Graves» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Sternarchorhynchus chaoi

Sternarchorhynchus chaoi és una espècie de peix pertanyent a la família dels apteronòtids.

## Descripció

* Pot arribar a fer 16,4 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Brasil.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Cleda

Cleda, pleta, quintana, mallada o clos és una porció de terreny (camp o prat) delimitada amb un mur o barrera feta amb pedres o amb troncs, dins la qual pastura el bestiar al camp o a la muntanya (o per evitar que hi entri).
És una estructura senzilla, sense sostre i a l'aire lliure, per guardar el ramat agrupat i protegit i que generalment s'utilitza per al ramat oví i en menor mesura per a l'aviram. En temps antics es feia amb branques i fustes col·locades transversalment a manera de parets. Actualment s'utilitzen materials prefabricats com xarxes de filferro suportades per pals de fusta, de metall o de plàstic. Les cledes són desmuntables i s'utilitzen per a base d'anar traslladant el ramat femar amb els excrements de les ovelles diverses superfícies sense que en cap moment hi hagi excés d'adob. També s'anomena cleda la porta o tronc o sistema que fa aquesta funció de tota l'estructura. En la crònica de Jaume I té el sentit de fortificació o estructura militar defensiva.
Al massís del Carlit (Cerdanya) i a Andorra "pleta" és un "jaç" o "jaça"

## Referències

* ↑ Entrada a GDLC
* ↑ «Entrada al DCVB». Arxivat de l'original el 2016-12-20. [Consulta: 19 desembre 2016].
* ↑ Cleda al diec
Viccionari
# Alabama (banda)

Alabama és una banda nord-americana de música country i rock meridional formada a Fort Payne, Alabama el 1969. Va ser fundada per Randy Owen (veu, guitarra), Teddy Gentry (baix, cors) i Jeff Cook (guitarra, teclats). Inicialment es van dir Wildcountry, nom amb el qual van actuar en el circuit de bars d'Alabama des de començaments dels setanta. Van canviar el seu nom a Alabama el 1977 i van aconseguir posicionar dos senzills en les llistes d'èxits, signant contracte amb la reconeguda discogràfica RCA Records.
El moment de major èxit per a Alabama va arribar en els anys vuitanta, on van vendre una gran quantitat de discos i van guanyar alguns premis. El seu primer senzill sota el segell RCA Records, "Tennessee River", va ser el primer de molts senzills que van aconseguir el número u a les llistes, seguit de "Love in the First Degree" (1981), "Mountain Music" (1982), "Dixieland Delight" (1983), "If You're Gonna Play in Texas (You Gotta Have a Fiddle in the Band)" (1984) i "Song of the South" (1987). En els noranta la popularitat del grup va descendir. Alabama es va desintegrar en 2006 però en 2011 es van reunir novament.

## Músics
### Actuals

* Randy Owen – veu, guitarra (1969–2004, 2006–07, 2011–present)
* Teddy Gentry – baix, cors (1969–2004, 2006–07, 2011–present)
* Jeff Cook – guitarra, teclats (1969–2004, 2006–07, 2011–present)

### Antics

* Mark Herndon – bateria (1979–2004)
* Rick Scott – bateria (1974-79)
* Bennett Vartanian – bateria (1972–74)
* Do Perkey - bateria (1975-78)
* Jackie Owen – bateria (1969–72)

### Cronologia
## Discografia
### Àlbums d'estudi

* Wild Country (1976)
* Deuces Wild (1977)
* Alabama Band No. 3 (1979)
* My Home's in Alabama (1980)
* Feels Sota Right (1981)
* Mountain Music (1982)
* The Closer You Get... (1983)
* Roll On (1984)
* 40-Hour Week (1985)
* The Touch (1986)
* Just Us (1987)
* Southern Star (1989)
* Pass It On Down (1990)
* American Pride (1992)
* Cheap Seats (1993)
* In Pictures (1995)
* Dancin' on the Boulevard (1997)
* Twentieth Century (1999)
* When It All Goes South (2001)
* Songs of Inspiration (2006)
* Songs of Inspiration II (2007)
* Angels Among Us: Hymns and Gospel Favorites (2014)
* Southern Drawl (2015)

## Referències

* ↑ The Encyclopedia of Country Music: The Ultimate Guide to the Music http://books.google.cat isbn=978-0-19-517608-7
* ↑ Estes, Cary «Teddy Gentry of the group Alabama will sing his songs and tell stories behind them at Samford University». The Birmingham News, 2014 [Consulta: 2014].

## Enllaços externs

* The Alabama Band
* Discografía d'Alabama a Discogs
* The Bowery – Myrtle Beach, SC – Casa d'Alabama
# Montgasin

Montgasin (francès Montgazin) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 23 agost 2010].
# Tarda de pluja

Tarda de pluja, també coneguda com El porxo del jardí, és una pintura sobre tela feta per Santiago Rusiñol el 1889 i conservada a la Biblioteca Museu Víctor Balaguer amb el número de registre 3817 d'ençà que hi va ingressar, el 26 de març de 1890. Aquest quadre, Rusiñol el va pintar durant el viatge en carro que va fer per Catalunya amb Ramon Casas i va ser exposat a la Sala Parés juntament amb l'obra La vídua, del mateix Casas, i altres obres d'artistes modernistes el mateix 1890. Poc després, els autors les van donar a Víctor Balaguer perquè les incorporés al seu museu, la Biblioteca Museu Víctor Balaguer. L'obra va ser robada el 1981 i es va recuperar el 1983.

## Conservació i restauració

El 1985 se'n va fer un reentelatge i una reintegració.

## Referències

* ↑ Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001 pàgina=p.122. ISBN 84-931438-3-9.
* ↑ Boletín de la Biblioteca Museo Balaguer. Març de 1890. Pàgina 8
# Clearwater

«Clearwater» té aquests significats:
* Geografia:
** Canadà:
*** Clearwater (Colúmbia Britànica)
*** Clearwater (Manitoba)
*** Llacs Clearwater, llacs localitzats a la província del Quebec
** Hong Kong:
*** Badia de Clear Water
** Estats Units:
*** Clearwater (Carolina del Sud)
*** Clearwater (Florida)
*** Clearwater (Kansas)
*** Clearwater (Minnesota)
*** Clearwater (Missouri)
*** Clearwater (Nebraska)
*** Clearwater (Washington)
*** Comtat de Clearwater (Idaho)
*** Comtat de Clearwater (Minnesota)
*** Clearwater Township (Michigan)
*** Clearwater Township (Minnesota)
*** Clearwater Township (Nebraska)
*** Clearwater Mountains, serralada del nord d'Idaho
* Altres:
** Creedence Clearwater Revival, un grup de rock estatunidenc
# Gina Conrad von Hötzendorf

Virginia “Gina” Laura Antonia Comtessa Conrad von Hötzendorf (Trieste, Àustria-Hongria, 27 de febrer de 1879-Semmering, 24 de novembre de 1961; nom de naixement Virgina Agujari, posteriorment Virginia von Reininghaus i Virginia Agujari-Kárász) fou l'amant i després segona esposa de Franz Conrad von Hötzendorf, el cap de l'estat major d'Àustria-Hongria durant la Primera Guerra Mundial.
La seva relació amb Conrad von Hötzendorf va causar un enrenou en aquell moment i ara es considera significativa per a les accions militars de Conrad, especialment per a la seva convicció de la necessitat de la guerra. La construcció legal que va fer possible el seu matrimoni amb Conrad von Hötzendorf es va discutir en el debat sobre la llei del matrimoni a Àustria durant el període posterior a la Primera Guerra Mundial. Les seves notes sobre Conrad són una font important per als historiadors, però van ser prohibides a l'Estat Federal Austriac i van dur a l'aprovació de la «Llei de protecció de tradicions» el 1935.

## Biografia
### Primers anys i primer matrimoni

Virginia Agujari va néixer a Trieste l'any 1879, filla del retratista italià Tito Agujari. El 21 de gener de 1896, als 16 anys, es va casar amb el ric industrial estirià Johann (Hans) Edler von Reininghaus de la família cervesera Reininghaus de Graz. A final de 1896 va donar a llum el seu primer fill, Peter Reininghaus, que es va fer càrrec de la cerveseria el 1920. Als 20 anys, era mare de tres fills, inclosa Johanna (anomenada "Hansi") von Reininghaus (1899-1960), que es va casar amb el banquer belga Henri Lambert (1887-1933) el 1927. El 1906, Johann i Gina ja tenien tres fills més. A l'hivern de 1902/1903, la parella es va traslladar de Graz a Viena, on Gina es va fer popular ràpidament a la societat benestant de la ciutat.

### Afer amb Franz Conrad von Hötzendorf

El gener de 1907, en un sopar a la casa de Viena del baró Victor von Kalchberg, president del Lloyd a Trieste, Gina von Reininghaus va conèixer el vidu Franz Conrad von Hötzendorf. A partrr d'aquell moment, Conrad, que unes setmanes abans havia estat nomenat cap de l'Estat Major de les Forces Armades Austrohongareses, la visitava almenys setmanalment a casa seva a l'Operngasse 8 de Viena. Quan li va proposar matrimoni el març de 1907, Gina von Reininghaus el va rebutjar inicialment.

## Notes

* ↑ Shanafelt, Gary W. «Ein General im Zwielicht: Die Erinnerungen Edmund Glaises von Horstenau. Peter Broucek». The Journal of Modern History, 62, 2, 01-06-1990, pàg. 434–435. DOI: 10.1086/600532. ISSN: 0022-2801.
* ↑ Harmat, Ulrike. Ehe auf Widerruf? der Konflikt um das Eherecht in Österreich; 1918 - 1938. Frankfurt am Main: Klostermann, 1999. ISBN 978-3-465-03034-8.
* 1 2 Sokol, A. E.; Salburg, Edith Gräfin «Conrad von Hötzendorf, der Preusse Oeﬆerreichs». Books Abroad, 10, 4, 1936, pàg. 461. DOI: 10.2307/40077757. ISSN: 0006-7431.
* ↑ «ANNO, Sport und Salon, 1903-03-28, Seite 8». [Consulta: 1r setembre 2024].
# Alfred Jules Ayer

Sir Alfred Jules Ayer (Londres, Regne Unit, 29 d'octubre de 1910 - 27 de juny de 1989) fou un filòsof i professor britànic, pare del positivisme lògic. Divulgador al Regne Unit de l'obra i de la filosofia del Cercle de Viena. La seva obra principal va ser “Llenguatge, Veritat i Lògica” editada el 1936. Com a profossor universitari va treballar a la University College de Londres i a la Universitat d'Oxford.

## Obres

* "Llenguatge, Veritat i Lògica" (1936)
* "Pensament i significació" (1947)
* "Els fonaments del coneixement empíric" (1950)
* "El problema del coneixement" (1956)
* "Filosofia i llenguatge" (1961)
* "Hume" (1980)
* "La filosofia del Segle XX" (1982).

## Referències

* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 20 (Biblioteca de Consulta Larousse). ISBN 84-8332-398-2.